**Tiszavasvári Város Önkormányzata**

**Képviselő-testülete**

**159/2024. (V.9.) Kt. számú**

**határozata**

**A Tiszavasvári 6661/3 helyrajzi számú önkormányzati ingatlan értékesítéséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

1. **Elfogadja** a Logika-V Kft. által a **Tiszavasvári, 6661/3 hrsz-ú ingatlanra** vonatkozóan készített Értékelési Szakvéleményben megállapított aktuális **(Áfa nélkül) forgalmi értéket,** azaz **11.900.000,- Ft-ot.**
2. **Kinyilatkozza**, hogy **szándékába áll** a Tiszavasvári Város Önkormányzata tulajdonában lévő **Tiszavasvári 6661/3 hrsz-ú** 2501 m2 nagyságú kivett beépítetlen terület megnevezésű, valóságban a városi piachoz kialakított 86 férőhelyes parkolóval határos **ingatlan** **értékesítése** az 1. pontban elfogadott forgalmi értéken a **Készenlét Épületkarbantartó Kft**. (székhely: 1068 Budapest, Király u. 80., adószám: 25548257-2-42, cégjegyzékszám: 01-09-281549) **részére az alábbi feltételekkel**:
* elidegenítési és terhelési tilalom bejegyzése az üzemeltetés megkezdésétől számított 5 éves fenntartási időszakra, a megjelölt célra
* a megjelölt cél: a kereskedelmi egység üzemeltetésének egyeztetett/megjelölt céljának konkretizálása
* hitelt érdemlő igazolása az üzemeltetési célnak
* beépítési kötelezettség, melyhez szükséges a kivitelezés mérföldköveinek megjelölése hónapokban kifejezve (engedély, kivitelezés, használatbavétel, működés)
* visszavásárlási jog bejegyzése a jelenlegi adásvételi áron, amennyiben a beépítési kötelezettségének nem tesz eleget a felek által egyeztetett megjelölt időpontig
* elővásárlási, valamint visszavásárlási jog az önkormányzat részére független forgalmi értékbecslő által megadott értéken, amennyiben az ingatlan beépítésre került, de az épületben a kereskedelmi egység üzemeltetése nem indul meg.

A feltételek az adásvételi szerződés-tervezetben kerülnek pontosításra, az addig lefolytatott egyeztetések alapján.

1. **Felkéri a polgármestert**, hogy **nyilatkoztassa meg a Magyar Államot** az ingatlan eladásával kapcsolatban, hogy élni kíván-e az elővásárlási jogával.
2. **Felkéri a polgármestert**, hogy
* **tájékoztassa** a Képviselő-testület **döntéséről a Készenlét Épületkarbantartó Kft.-t** (székhely: 1068 Budapest, Király u. 80., adószám: 25548257-2-42, cégjegyzékszám: 01-09-281549)
* **kérjen be nyilatkozatot** a Kft-től arra vonatkozóan, hogy a vételi szándékát a határozat ismeretében továbbra is fenntartja-e, amennyiben igen, úgy
* **kérje fel a Kft-t** arra, hogy a 2. pontban foglaltaknak megfelelő **dokumentumokat nyújtsa** be az adásvételi szerződés tervezet elkészítése érdekében az Önkormányzathoz.
1. **Felkéri a polgármestert**, hogy a Készenlét Épületkarbantartó Kft. megfelelő nyilatkozatának és dokumentumainak a beérkezését követően az **adásvételi-szerződés tervezetet terjessze a Képviselő-testület elé.**

Határidő: azonnal, esedékességkor Felelős: Szőke Zoltán polgármester

**Szőke Zoltán Dr. Kórik Zsuzsanna**

 **polgármester jegyző**